اکوادور دولت باشقانی کؤمکچی‌سی یورگ گلاس، روشوت سوروشدورما چرچیوه‌سینده حبس اولوندو.
عالی محکمه، گلاس‌ین برزیل‌دکی تیکینتی شیرکتی اودبرچ‌دن روشوتله سوچلاندیقدان سونرا توتوخلاندیغینا قرار وئردی.
عالی محکمه قاضیسی میگوئل یورادو، سوروشدورما آپاران ساوجیلارین یورد دیشینا چیخما قاداغاسی اولان گلاس‌دان قاچما احتیمالینا قارشی اونون توتولماسینا دایر طلبینی قبول ائتدی.
گوایاقویل شهرین‌دکی ائوینده پولیس‌لر طرفین‌دن سورغولانان گلاس داها سونرا پایتخت قویتویا اوچاقلا نقل ائدیله‌رک حبس‌خانایا گؤندریلدی.
گلاس طرفدارلاری قویتو هاوا لیمانیندا بیر آرایا گلدی.
بو آرادا حبس اولونما‌دان قیسا مدت اوّل نشر ائتدیگی بیر ویدئودا، حاقین‌داکی قرارا اویاجاغینی ایفاده ائدن گلاس آنجاق ادعانین یالان ایفاده‌لره و پروسه‌دورله باغلی سهو‌لره سؤیکنن اولدوغونو ساووندو.
گلاس ویدئودا، "گوناهسیزلارین قاچماغا احتیاج یوخدور. "
گلاس، طرفدارلارینی اسکی پرزیدنت رافائل کورانین میراثینی مدافعه ائتمه‌لرینی ایسته‌یه‌رک،
"بیز اینقیلاب اوچون موباریزه‌میزی داوام ائتدیرجگیک." ایفاده‌سینی ایستیفاده ائتدی.
اکوادور پرزیدنتی لنین مورنو آوقوست آییندا کؤمکچی‌سی گلاس‌ین صلاحیتینی آلدی.
مطبوعات‌داکی خبرلرده، اورتایا چیخان سس قیدلرینده اودبرچه‌ین بیر ایدارچی‌سی‌نین دانیشیق‌لاریندا گلاس‌ین اکوادور اسکی دولت باشقانی کورا دؤورونده وئریلن اجتماعی ایشلری قارشیلیغیندا روشوت ایستدیگینی سؤیله‌دیگی ادعا ائدیلمیشدی.
گلاس اونون اتهام‌لارینی رد ائتدی.
برزیل‌ده دولته عاید نفت شیرکتی پتروبراس‌دا سوی-ایستیفاده ائدیلدیگی سببیله باشلادیلان و "واسطه یوما عملیاتی" اولا‌راق آدلان‌دیریلان سوروشدورما ایجرا ائدن پروکورورلار، اودبرچ آدلی تیکینتی فیرماسی‌نین، 8 مناقصه قارشیلیغیندا برزیل‌ین اسکی دولت باشقانی لولا دا سیلوایا روشوت وئردیگینی ایره‌لی سورموشدو.
مارس 2015-جی ایلده باشلادیلان سوروشدورمادا، آرا‌لاریندا شیرکتین اوست سویه ایداره‌چی‌لری، ایکی اسکی میلت وکیلی و مشهور ایش آدام‌لاری‌نین اولدوغو 100-دن چوخ نفر نظارته آلینمیشدی.
شیرکتین رهبرلری، بو ایلین اوّل‌لرینده آمریکا‌لی ساوجی‌لارا 10 لاتین آمریکا و 2 آفریقا اؤلکه‌سینده مسئوللارا عمومی 788 میلیون دو‌لار روشوت اؤده‌یه‌رک، میلیونلوق موقاویله‌لره ایمضا آتدیق‌لارینی اعتراف ائتمیشدی.
دعوادا، کئچمیش پتروبراس باش دیرکتورو پاولو روبرتو کوستا، 7.5 ایل حبس جزاسینا محکوم ائدیلدی
